
Γραμματεία
Πληροφορίες: Μ. Μπαμπούνη
Λεωφ. Κηφισίας 178, Χαλάνδρι, Τ.Κ. 15231
Τηλ.: 214-406-6060
email: mariangela.bampouni@hsc.gov.gr



Χαλάνδρι, 17.03.2026
Αρ. Πρωτ. 293



ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗ ΣΤΕΛΕΧΩΣΗ ΟΜΑΔΑΣ ΕΡΓΟΥ
Το Ελληνικό Κέντρο Διαστήματος (ΕΛΚΕΔ.-ΝΠΙΔ), έχοντας υπόψη:
1. Τις διατάξεις του άρθρου 60 του ν. 4623/2019 «Σύσταση και λειτουργία του Ν.Π.Ι.Δ. «ΕΛΛΗΝΙΚΟ ΚΕΝΤΡΟ ΔΙΑΣΤΗΜΑΤΟΣ» (ΦΕΚ Α'134), όπως ισχύει και ιδίως την παρ. 15. του ν. 3871/2010 «Δημοσιονομική Διαχείριση και Ευθύνη» (ΦΕΚ Α'141), όπως ισχύει.
2. Την υπ’ αρ. 8473 ΕΞ 2025 απόφαση του Υπουργού Ψηφιακής Διακυβέρνησης με θέμα: «Ορισμός Προέδρου, Διευθύνοντος Συμβούλου και μελών του Διοικητικού Συμβουλίου του Ν.Π.Ι.Δ. «ΕΛΛΗΝΙΚΟ ΚΕΝΤΡΟ ΔΙΑΣΤΗΜΑΤΟΣ» και δ.τ. «ΕΛΚΕΔ.» (ΦΕΚ τ. ΥΟΔΔ/282/20.03.2025).
3. Του ν. 4270/2014 «Αρχές Δημοσιονομικής Διαχείρισης και εποπτείας (ενσωμάτωση της οδηγίας 2011/85/ΕΕ) Δημόσιο Λογιστικό και άλλες διατάξεις» (ΦΕΚ 143/Α'/28.06.2014), όπως ισχύει.
4. Του ν. 4412/2016 «Δημόσιες συμβάσεις έργων, προμηθειών και υπηρεσιών (προσαρμογή στις οδηγίες 2014/24/ΕΕ και 2014/25/ΕΕ)» (ΦΕΚ τ, Α’ 147), όπως ισχύουν.
5. Το Ν. 4624/2019 (ΦΕΚ 137/Α/2019) με τίτλο «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απρ. 2016 για την προστασία φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις», όπως κάθε φορά ισχύει.
6. Τον Ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α' 141), όπως κάθε φορά ισχύει και ιδίως τις διατάξεις του Κεφ. ΚΖ’ – “Οργάνωση και Λειτουργία Ειδικών Λογαριασμών Κονδυλίων Έρευνας” (άρθρα 229 έως 259 και άρθρο 473 παρ. 8).
7. Την υπ’ αριθμ. 19750 ΕΞ 2023 / 07.02.2023 απόφαση του Αναπλ. Υπουργού Οικονομικών περί ένταξης του έργου «Υπηρεσία Προγραμματισμού Δορυφορικών Αποστολών Παρατήρησης Γης (κωδικός ΟΠΣ ΤΑ 5201107)» στο Ταμείο Ανάκαμψης και Ανθεκτικότητας (ΑΔΑ: ΡΝ0ΔΗ-4ΔΙ).
8. Την από 03.12.2024/16η 2024 (ΨΛ9Ω46ΜΜΥΩ-ΨΥ7) Απόφαση του Διοικητικού Συμβουλίου του ΕΛΚΕΔ περί έγκρισης υλοποίησης με ίδια μέσα του Υποέργου (4) «Αυτεπιστασία για Διαχείριση και Υποστήριξη Έργου» του Έργου «Υπηρεσία Προγραμματισμού Δορυφορικών Αποστολών Παρατήρησης Γης» (ΟΠΣ ΤΑ 5201107).
9. Την από 11.02.2026/ 3η 2026 (ΑΔΑ: 682Σ46ΜΜΥΩ-5ΘΒ) Απόφαση του Διοικητικού Συμβουλίου του ΕΛΚΕΔ περί έγκρισης της πρόσληψης, με ανοικτή πρόσκληση, δύο (2) μελών της Ομάδας Έργου στο πλαίσιο υλοποίησης του Υποέργου (4): "Αυτεπιστασία για Διαχείριση και Υποστήριξη Έργου» του Έργου «Υπηρεσία Προγραμματισμού Δορυφορικών Αποστολών Παρατήρησης Γης» (ΟΠΣ ΤΑ 5201107).

10. Την από 11.02.2026/ 3η 2026 (ΑΔΑ:Ψ3Θ746ΜΜΥΩ-9ΓΖ) Απόφαση του Διοικητικού Συμβουλίου του ΕΛΚΕΔ περί συγκρότησης Επιτροπής Αξιολόγησης υποψηφίων και Επιτροπής Εξέτασης Ενστάσεων για τις δύο θέσεις μελών Ομάδας Έργου στο πλαίσιο υλοποίησης του Υποέργου (4): "Αυτεπιστασία για Διαχείριση και Υποστήριξη Έργου» του Έργου «Υπηρεσία Προγραμματισμού Δορυφορικών Αποστολών Παρατήρησης Γης» (ΟΠΣ ΤΑ 5201107).
11. Το εγκεκριμένο Τεχνικό Δελτίο Έργου με MIS 5201107, το οποίο εγκρίθηκε στις 07/02/2023 και την επικαιροποιημένη έκδοσή του, όπως αυτή διαμορφώθηκε στις 26/08/2025.
Καλεί τους ενδιαφερόμενους/νες να υποβάλουν αίτηση εκδήλωσης ενδιαφέροντος με σκοπό τη σύναψη δύο (2) συμβάσεων μίσθωσης έργου στο πλαίσιο του έργου «Υποστήριξη στο Υποέργο 4 – Αυτεπιστασία για Διαχείριση και Υποστήριξη Έργου» του Έργου «Υπηρεσία Προγραμματισμού Δορυφορικών Αποστολών Παρατήρησης Γης» (ΟΠΣ ΤΑ 5201107), σύμφωνα με τις ανάγκες και τις προδιαγραφές που ορίζονται στο σχετικό τεχνικό δελτίο και την Απόφαση Υλοποίησης με Ίδια Μέσα από την 01/09/2025 (ΑΔΑ: 963Ψ46ΜΜΥΥΩ-ΔΧΕ). Το Υποέργο 4 περιλαμβάνει εξειδικευμένες ενέργειες που απαιτούνται για την παρακολούθηση, υλοποίηση και συντονισμό του έργου “Υπηρεσία Προγραμματισμού Δορυφορικών Αποστολών Παρατήρησης Γης” (εφεξής Έργου).

Πίνακας 1: Πίνακας Θέσεων – 2 μέλη Ομάδας Έργου

	Κωδικός θέσης
	Περιγραφή θέσης
	Αριθμός θέσεων προς πλήρωση

	Α1
	Μηχανικός/Θετικών Επιστημών
	1 (μέλος Ομάδας Έργου)

	Α2
	Νομικός
	1 (μέλος Ομάδας Έργου)



1. Σύντομη περιγραφή του προγράμματος
Το εν λόγω Έργο θα υλοποιήσει την τεχνική σύνδεση των παραδοτέων υπηρεσιών και συστημάτων από τα Υποέργα 1 (Υλοποίηση Υπηρεσίας Προγραμματισμού Δορυφορικών Αποστολών Παρατήρησης Γης) και 3 (Υπηρεσία Υπολογιστικού Νέφους και Γεωπληροφοριακού Συστήματος). Συγκεκριμένα, η διασφάλιση της διαλειτουργικότητας μεταξύ των Υποέργων 1 και 3, θα δημιουργήσει την επιχειρησιακή βάση για τη φιλοξενία του Κυβερνητικού Κόμβου (Governmental Hub) ο οποίος αποτελεί πυλώνα του Εθνικού Προγράμματος Μικροδορυφόρων. Το συγκεκριμένο έργο υλοποιεί τη διασύνδεση με τους χρήστες του Ελληνικού Δημοσίου, μέσα από (α) τη στοχευμένη ενημέρωση των χρηστών για εξειδικευμένες υπηρεσίες και δυνατότητες που προσφέρει το έργο, (β) τη συλλογή και παραμετροποίηση των αναγκών κάθε φορέα-χρήστη σε δορυφορικά δεδομένα-υπηρεσίες-εφαρμογές, (γ) τη δημιουργία της βέλτιστης διαδικασίας εξυπηρέτησης ανά φορέα με βάσει τις ειδικές του απαιτήσεις, (δ) τον έλεγχο και επικαιροποίηση των αναγκών των χρηστών.
Ο Αντισυμβαλλόμενος δύναται να παρέχει τις υπηρεσίες του και εξ αποστάσεως, εφόσον αυτό δεν επηρεάζει την ποιότητα και την αποτελεσματικότητα του Έργου.
Η αξιολόγηση των υποψηφίων θα πραγματοποιηθεί από τριμελή Επιτροπή Αξιολόγησης που θα συσταθεί εντός του ΕΛΚΕΔ για τον σκοπό αυτό.

2. Περιγραφή θέσεων
Οι Αντισυμβαλλόμενοι θα απασχοληθούν σύμφωνα με τις παρακάτω ενδεικτικές περιγραφές:
· Για τη θέση Α1 (Μηχανικός/Θετικών Επιστημών): Ο επιτυχών/ούσα θα εργαστεί κυρίως για την τεχνική προετοιμασία προσαρμογής των προϊόντων-υπηρεσιών του εν λόγω έργου στην επιχειρησιακή λειτουργία υποδομών του Εθνικού Προγράμματος Μικροδορυφόρων (π.χ. νανονδορυφόροι, σταθμοί ελεγχου, πειραματικοί σταθμοί οπτικών επικοινωνιών κτλ), που βρίσκονται υπό σχεδιασμό ή υπό κατασκευή, με εμφαση σε θέματα ασφαλούς συνδεσιμότητας (secure connectivity) και γεωεντοπισμού (positioning, navigation and timing). Τα καθήκοντα περιλαμβάνουν, ενδεικτικά:
· Εκπόνηση τεχνικών αναλύσεων, αναφορών και υποστηρικτικού υλικού προς τις ομάδες ανάπτυξης και διαχείρισης του έργου.
· Συνεργασία με τις υπόλοιπες ομάδες του έργου και συμμετοχή σε συναντήσεις εργασίας, σύμφωνα με το χρονοδιάγραμμα του Υποέργου.
· Συμμετοχή στην ανάπτυξη, λειτουργία και εκμετάλλευση επιχειρησιακών και ερευνητικών δομών καθώς και στην ανάπτυξη της σχετικής τεχνογνωσίας.
· Για τη θέση Α2 (Νομικός): Ο επιτυχών/ούσα θα ασχοληθεί με τις νομικές, διαχειριστικές διαδικασίες που αφορούν την εκτέλεση και την ολοκλήρωση του έργου, την σύνταξη και νομική επιμέλεια σχετικών με το έργο εγγράφων, και τον νομικό έλεγχο αντιστοίχων διοικητικών πράξεων και ενεργειών. Τα καθήκοντα περιλαμβάνουν, ενδεικτικά:
· Νομική τεκμηρίωση των διαδικασιών υλοποίησης, σύμφωνα με το θεσμικό πλαίσιο που διέπει τις δράσεις του ΕΛΚΕΔ και την εφαρμογή της εθνικής νομοθεσίας.
· Υποστήριξη της ομάδας διαχείρισης του έργου σε θέματα συμμόρφωσης, ορθής τήρησης διαδικασιών και παρακολούθησης τυχόν αλλαγών στο νομικό και κανονιστικό πλαίσιο.
· Ενασχόληση με θέματα δικαίου του Διαστήματος και προστασίας πνευματικής ιδιοκτησίας.

3. Αναγκαία και επιθυμητά προσόντα
3.1. Αναγκαία Προσόντα
Τα παρακάτω αναγκαία προσόντα αποτελούν κριτήρια αποκλεισμού και δεν βαθμολογούνται.
α) Πτυχίο Σχολής Μηχανικών ή Θετικών Επιστημών (για τη θέση Α1), πτυχίο Νομικής Σχολής (για τη θέση Α2) από Α.Ε.Ι. της ημεδαπής ή ακαδημαϊκά ισοδύναμο ή ισότιμο τίτλο αντίστοιχης ειδικότητας σχολών της αλλοδαπής.
β) Πολύ καλή γνώση της αγγλικής γλώσσας (επιπέδου τουλάχιστον Β2). γ) Διαθεσιμότητα για εργασία με φυσική παρουσία στην Αθήνα.

3.2. Επιθυμητά Προσόντα
α) Μεταπτυχιακός Τίτλος Σπουδών, σχετικός με το αντικείμενο της θέσης
β) Επαγγελματική εμπειρία σχετική με το αντικείμενο της θέσης, στο πλαίσιο υλοποίησης έργων του Δημοσίου ή Ιδιωτικού τομέα ή διεθνών φορέων και οργανισμών.
γ) Άριστη γνώση της αγγλικής γλώσσας (επίπεδο C2).

[image: ]

4. Μοριοδότηση επιθυμητών προσόντων
Η Επιτροπή Αξιολόγησης θα αξιολογήσει και βαθμολογήσει τους υποψηφίους σύμφωνα με τον κάτωθι πίνακα:
Πίνακας 2: Μοριοδότηση επιθυμητών προσόντων

	Α/Α
	Βαθμολογούμενο Κριτήριο
	Μόρια

	1
	Μεταπτυχιακός Τίτλος Σπουδών
	25

	
2
	
Συνολική επαγγελματική εμπειρία
	4 μόρια για κάθε έτος προϋπηρεσίας πέραν της διετίας (μέγιστο 20 μόρια)

	
3
	Εμπειρία σε έργα του Δημοσίου Τομέα ή Διεθνών Οργανισμών
	5 μόρια για κάθε έτος προϋπηρεσίας (μέγιστο 20 μόρια)

	4
	Άριστη γνώση αγγλικής γλώσσας (επιπέδου C2)
	10

	
5
	Συνέντευξη προς εκτίμηση προσωπικών δεξιοτήτων (επικοινωνία, συνεργασία και οργάνωση κ.α.)
	
25

	Συνολική βαθμολογία
	100



5. Προϋποθέσεις συμμετοχής-πρόσληψης
Οι υποψήφιοι θα πρέπει:
1. Να έχουν την ελληνική ιθαγένεια ή ιθαγένεια κράτους - μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους - μέλους της Ευρωπαϊκής Ένωσης, πρέπει απαραίτητα να γνωρίζει την ελληνική γλώσσα και διαπιστώνεται σύμφωνα με την παρ. 4 του άρθρου 28 του Π.Δ. 50/2001 (ΦΕΚ Α 39), όπως έχει τροποποιηθεί και ισχύει.
2. Να κατέχουν τους απαιτούμενους τίτλους σπουδών μέχρι την ημερομηνία λήξης της προθεσμίας υποβολής των αιτήσεων. Πτυχίο ή δίπλωμα οποιουδήποτε ΑΕΙ της ημεδαπής, περιλαμβανομένων και των πτυχίων ή διπλωμάτων του Ελληνικού Ανοικτού Πανεπιστημίου (Ε.Α.Π.) και των Προγραμμάτων Σπουδών Επιλογής.
3. Να μην έχουν κώλυμα από ποινική καταδίκη ή υποδικία, στερητική ή επικουρική δικαστική συμπαράσταση.
4. Να έχουν εκπληρώσει τις στρατιωτικές τους υποχρεώσεις (αφορά άνδρες) ή να έχουν απαλλαγεί νόμιμα από αυτές ή εφόσον έχουν αναγνωρισθεί ως αντιρρησίες συνείδησης, να έχουν εκπληρώσει, σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.

6. Απαραίτητα Δικαιολογητικά Συμμετοχής
Οι ενδιαφερόμενοι θα πρέπει να υποβάλουν τα παρακάτω δικαιολογητικά
1. Αίτηση – Υπεύθυνη Δήλωση σε ειδικό έντυπο (Παράρτημα στο τέλος της παρούσας Πρόσκλησης ως αναπόσπαστο μέρος αυτής). Η αίτηση - δήλωση συμπληρώνεται με ακρίβεια σε όλα τα στοιχεία που περιλαμβάνει και ενέχει ρόλο Υπεύθυνης Δήλωσης. Αιτήσεις σε άλλο έντυπο ή αιτήσεις που κρίνονται ελλιπείς, δεν γίνονται δεκτές.

2. Βιογραφικό Σημείωμα.
3. Φωτοαντίγραφο του δελτίου αστυνομικής ταυτότητας.

7. Διαδικασία αξιολόγησης – Ενστάσεις
Η αξιολόγηση των αιτήσεων θα γίνει από την τριμελή Επιτροπή Αξιολόγησης, η οποία θα έχει συσταθεί με απόφαση του Διοικητικού Συμβουλίου του ΕΛΚΕΔ για το σκοπό αυτό. Η αξιολόγηση θα πραγματοποιηθεί σύμφωνα με τα κάτωθι στάδια:
Στάδιο 1: Αξιολόγηση των απαιτούμενων προσόντων, όπως αυτά αναγράφονται στην παρούσα πρόσκληση. Η Επιτροπή δύναται να ζητήσει κάθε συμπλήρωση και διευκρίνιση των υποβληθέντων δικαιολογητικών ή την προσκόμιση συμπληρωματικών στοιχείων που κρίνει απαραίτητη. Επισημαίνεται ότι υποψήφιοι, οι οποίοι δεν διαθέτουν τα αναγκαία προσόντα, θα αποκλείονται αυτομάτως από την περαιτέρω διαδικασία αξιολόγησης.
Στάδιο 2: Βαθμολόγηση των υποψηφίων σύμφωνα με τον πίνακα του άρθρου 4. Κατόπιν της βαθμολόγησης των κριτηρίων, η Επιτροπή θα κατατάξει τους υποψηφίους σε σειρά σύμφωνα με τη βαθμολογία τους.
Στάδιο 3: Διενέργεια συνέντευξης των επικρατέστερων τριών (3) υποψηφίων για τη θέση Α1 και τριών (3) υποψηφίων για τη θέση Α2. Σε περίπτωση ισοβαθμίας διευρύνεται ο αριθμός των υποψηφίων που καλούνται σε συνέντευξη.
Στάδιο 4: Ολοκλήρωση της βαθμολόγησης των υποψηφίων με τη συμπερίληψη των βαθμών της διαδικασίας της συνέντευξης. Η μέγιστη βαθμολογία ανά υποψήφιο ορίζεται σε εκατό (100) μόρια.
Στάδιο 5: Σύνταξη προσωρινών πινάκων επιτυχόντων/επιλαχόντων και απορριπτέων, οι οποίοι, αφού εγκριθούν από το Δ.Σ. του ΕΛΚΕΔ θα αναρτηθούν στην ιστοσελίδα του ΕΛΚΕΔ.
Στάδιο 6: Δυνατότητα άσκησης ένστασης μέσα σε αποκλειστική προθεσμία πέντε (5) ημερών που αρχίζει από την επόμενη της ημερομηνίας δημοσίευσης - ανάρτησής των προσωρινών αποτελεσμάτων στην ιστοσελίδα του ΕΛΚΕΔ. Σε περίπτωση μη ύπαρξης ενστάσεων, η Επιτροπή Αξιολόγησης θα προχωρεί στη σύνταξη εισήγησης για την επικύρωση των προσωρινών πινάκων επιτυχόντων/επιλαχόντων και απορριπτέων ως οριστικών από το Δ.Σ. ΕΛΚΕΔ. Κατόπιν της απόφασης του Δ.Σ. ΕΛΚΕΔ., οι οριστικοί πίνακες θα αναρτώνται στην ιστοσελίδα του ΕΛΚΕΔ. Ενστάσεις επιτρέπονται για λόγους νομιμότητας και όχι επί της ουσιαστική εκτίμηση της Επιτροπής Αξιολόγησης.
Στάδιο 7: Σε περίπτωση ενδεχόμενων ενστάσεων κατά των προσωρινών πινάκων, αυτές θα εξετάζονται από Επιτροπή Ενστάσεων που ορίζεται με απόφαση του Δ.Σ. του ΕΛΚΕΔ. Η απόφαση της Επιτροπής Ενστάσεων θα γνωστοποιείται στην Επιτροπή Αξιολόγησης, η οποία με τη σειρά της θα αναμορφώνει ή θα διατηρεί τους σχετικούς πίνακες των υποψηφίων. Η διαδικασία της αξιολόγησης ολοκληρώνεται με την εισήγηση της Επιτροπής Αξιολόγησης και την απόφαση του Δ.Σ. ΕΛΚΕΔ επί των οριστικών πινάκων επιτυχόντων/επιλαχόντων και απορριπτέων ύστερα από το πρακτικό της Επιτροπής Ενστάσεων. Οι οριστικοί πίνακες επιτυχόντων/επιλαχόντων και απορριπτέων αναρτώνται στο διαδικτυακό τόπο του ΕΛΚΕΔ.

8. Διαδικασία Υποβολής Αιτήσεων Εκδήλωσης Ενδιαφέροντος
Οι ενδιαφερόμενοι μπορούν να υποβάλλουν την αίτηση εκδήλωσης ενδιαφέροντος: (α) αυτοπροσώπως ή με εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή ή το διαδικτυακό τόπο www.gov.gr είτε (β) ηλεκτρονικά, με αποστολή των δικαιολογητικών συμμετοχής στην ηλεκτρονική διεύθυνση sec@hsc.gov.gr
Στον φάκελο κάθε υποψηφίου, θα πρέπει να αναγράφονται οι κάτωθι πληροφορίες:

[image: ]
ΠΡΟΣ ΤΟ ΕΛΛΗΝΙΚΟ ΚΕΝΤΡΟ ΔΙΑΣΤΗΜΑΤΟΣ
Λεωφ. Κηφισίας 178, Χαλάνδρι, Τ.Κ. 15231
Έργο «Υποστήριξη στο Υποέργο 4 – Αυτεπιστασία για Διαχείριση και Υποστήριξη Έργου» του Έργου «Υπηρεσία Προγραμματισμού Δορυφορικών Αποστολών Παρατήρησης Γης»
Κωδικοί Θέσεων (Α1 ή Α2):
Στοιχεία αποστολέα: ……………………………………………………………………………………………………………………………………..
ΝΑ ΜΗΝ ΑΝΟΙΧΘΕΙ ΑΠΟ ΤΗΝ ΤΑΧΥΔΡΟΜΙΚΗ ΥΠΗΡΕΣΙΑ ή ΤΗ ΓΡΑΜΜΑΤΕΙΑ

Η προθεσμία υποβολής των αιτήσεων είναι επτά (7) ημέρες και αρχίζει από την επομένη ημέρα της δημοσίευσης της Πρόσκλησης Εκδήλωσης Ενδιαφέροντος στην ιστοσελίδα του ΕΛΚΕΔ (https://hsc.gov.gr/) και στη ΔΙΑΥΓΕΙΑ, ήτοι μέχρι την Τρίτη 24.03.2026 και ώρα 15:00. Η υπηρεσία θα λειτουργεί καθημερινά, Δευτέρα έως Παρασκευή, από τις 09:00 έως τις 15:00 για την παραλαβή των αιτήσεων. Συμπληρωματικές ή/και διευκρινιστικές πληροφορίες για τα δικαιολογητικά, υποχρεώσεις κλπ., παρέχονται από την Γραμματεία του ΕΛΚΕΔ., στο τηλέφωνο 214-406-6060, κατά τις εργάσιμες ημέρες και ώρες 09:00 έως 15:00.
Οι ενδιαφερόμενοι θα ενημερώνονται για την διαδικασία τηλεφωνικά ή με μήνυμα ηλεκτρονικού ταχυδρομείου σύμφωνα με τα στοιχεία επικοινωνίας που έχουν υποχρεωτικά και δεσμευτικά δηλώσει στην αίτηση-δήλωση (email ή τηλέφωνο), αποκλειόμενου οποιουδήποτε άλλου τρόπου.
Σε περίπτωση μη αποδοχής της θέσης, η διαδικασία των προσλήψεων προχωρά στον επόμενο στην κατάταξη υποψήφιο. Υποψήφιοι που προσλαμβάνονται προς αντικατάσταση αποχωρούντων υποψηφίων, απασχολούνται για το υπολειπόμενο χρονικό διάστημα και μέχρι συμπληρώσεως της διάρκειας της αρχικής σύμβασης.

9. Αμοιβή και Τρόπος Πληρωμής
Η αμοιβή θα καθοριστεί αναλόγως των προσόντων του/της επιτυχόντος/επιτυχούσης και σύμφωνα με την ισχύουσα νομοθεσία, και θα καταβάλλεται σε μηνιαίες δόσεις σύμφωνα με την πρόοδο και υποβολή των παραδοτέων και την σχετική πιστοποίηση από την αρμόδια Επιτροπή Παραλαβής.

10. Διάρκεια
Η διάρκεια της σύμβασης ορίζεται από την υπογραφή της σύμβασης μέχρι και τις 30/06/2026.
Με την υποβολή των αιτήσεων εκδήλωσης ενδιαφέροντος, οι ενδιαφερόμενοι αποδέχονται πλήρως τους όρους της παρούσας πρόσκλησης καθώς και ότι η διαδικασία δύναται με απόφαση του ΕΛΚΕΔ. να διακοπεί, αναβληθεί ή επαναληφθεί με ίδιο ή άλλο περιεχόμενο χωρίς οιαδήποτε αξίωση των ενδιαφερομένων έναντι του ΕΛΚΕΔ.

Ο Επιστημονικός Υπεύθυνος του Έργου



Δρ Νικόλαος Σέργης Διευθύνων Σύμβουλος ΕΛΚΕΔ

Υπουργείο Ψηφιακής Διακυβέρνησης
ΕΛΛΗΝΙΚΟ ΚΕΝΤΡΟ ΔΙΑΣΤΗΜΑΤΟΣ

Αριθμός Πρωτοκόλλου
(συμπληρώνεται από το ΕΛ.ΚΕ.Δ.)


ΑΙΤΗΣΗ ΥΠΟΨΗΦΙΟΤΗΤΑΣ - ΥΠΕΥΘΥΝΗ ΔΗΛΩΣΗ
για την πλήρωση θέσεων Μηχανικού/Θετικών Επιστημών & Νομικού
με ΣΥΜΒΑΣΗ ΜΙΣΘΩΣΗΣ ΕΡΓΟΥ
ΘΕΣΗ ΜΗΧΑΝΙΚΟΥ ΘΕΤΙΚΩΝ ΕΠΙΣΤΗΜΩΝ (Α1) ή ΝΟΜΙΚΟΥ (Α2)
Υποδείξτε τον τίτλο της θέσης εργασίας για την οποία ενδιαφέρεστε



Α1 ΜΗΧΑΝΙΚΟΣ/ΘΕΤΙΚΩΝ ΕΠΙΣΤΗΜΩΝ Α2 ΝΟΜΙΚΟΥ

	ΣΤΟΙΧΕΙΑ ΥΠΟΨΗΦΙΟΥ [συμπληρώστε κατάλληλα τα ατομικά σας στοιχεία]

	Επώνυμο:

	Όνομα:

	Όνομα και Επώνυμο Πατέρα:

	Όνομα και Επώνυμο Μητέρας:

	Ημερομηνία γέννησης (ολογράφως και αριθμητικά):

	

	Τόπος Γέννησης:

	Αριθμός Δελτίου Ταυτότητας:

	ΑΦΜ:



	ΑΜΚΑ:

	Τόπος Κατοικίας:

	Οδός:
	Αριθμός:
	Τ.Κ.

	Τηλ. επικοινωνίας (σταθερό/κινητό):

	Δ/νση Ηλεκτρ. Ταχυδρομείου (email):



ΑΝΑΓΚΑΙΑ ΠΡΟΣΟΣΝΤΑ


	ΤΙΤΛΟΙ ΣΠΟΥΔΩΝ - ΕΞΕΙΔΙΚΕΥΣΗ
[συμπληρώστε κατάλληλα (με το σημείο Χ στο αντίστοιχο πεδίο ΝΑΙ/ΟΧΙ) τους τίτλους σπουδών που κατέχετε, αναφέροντας για τον κάθε τίτλο σπουδών το ίδρυμα, τη σχολή, το τμήμα, το βαθμό και τυχόν διευκρινιστικά σχόλια]

	ΠΤΥΧΙΟ / ΔΙΠΛΩΜΑ

	Ίδρυμα:

	Σχολή:

	Τμήμα:

	Βαθμός:

	Διευκρινιστικά σχόλια (αν απαιτούνται):




	ΠΟΛΥ ΚΑΛΗ ΓΝΩΣΗ ΤΗΣ ΑΓΓΛΙΚΗΣ ΓΛΩΣΣΑΣ
(ΕΠΙΠΕΔΟ ΤΟΥΛΑΧΙΣΤΟΝ Β2)
	ΝΑΙ:
	ΟΧΙ:

	ΔΙΠΛΩΜΑ:




	ΔΙΑΘΕΣΙΜΟΤΗΤΑ ΓΙΑ ΕΡΓΑΣΙΑ

ΜΕ ΦΥΣΙΚΗ ΠΑΡΟΥΣΙΑ ΣΤΗΝ ΑΘΗΝΑ
	ΝΑΙ:
	ΟΧΙ:




	Εκπλήρωση στρατιωτικών υποχρεώσεων ή νόμιμη απαλλαγή
(μόνο για άνδρες υποψήφιους)
	ΝΑΙ:
	ΟΧΙ:




EΠΙΘΥΜΗΤΑ ΠΡΟΣΟΝΤΑ

	

	ΜΕΤΑΠΤΥΧΙΑΚΟΣ ΤΙΤΛΟΣ (Master)
	ΝΑΙ:
	ΟΧΙ:

	Ίδρυμα:

	Σχολή:

	Τμήμα/ Εργαστήριο /Τομέας:

	Τίτλος Διπλωματικής Εργασίας:

	Διευκρινιστικά σχόλια (αν απαιτούνται):





	ΕΡΓΑΣΙΑΚΗ ΕΜΠΕΙΡΙΑ
Περιγράψτε συνοπτικά τον φορέα, τη θέση, το αντικείμενο απασχόλησης, τη χρονική περίοδο απασχόλησης (έναρξη-λήξη) και τη συνολική χρονική διάρκεια σε μήνες για κάθε θέση εργασίας σχετική με το ειδικό γνωστικό αντικείμενο της προς πλήρωση θέσης

	ΦΟΡΕΑΣ
	ΘΕΣΗ / ΑΝΤΙΚΕΙΜΕΝΟ ΑΠΑΣΧΟΛΗΣΗΣ / ΑΡΜΟΔΙΟΤΗΤΑ
	ΧΡΟΝΙΚΗ ΠΕΡΙΟΔΟΣ ΚΑΙ ΔΙΑΡΚΕΙΑ

	
	
	

	
	
	

	
	
	

	
	
	

	
	
	




ΥΠΕΥΘΥΝΗ ΔΗΛΩΣΗ
Η ακρίβεια των στοιχείων που αναφέρονται σε αυτή την αίτηση-δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)
Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρ. 22 του Ν. 1599/1986, δηλαδή: «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών», δηλώνω ότι:
1. Κατέχω την ελληνική ιθαγένεια ή ιθαγένεια κράτους - μέλους της Ευρωπαϊκής Ένωσης και γνωρίζω την ελληνική γλώσσα σύμφωνα με την παρ. 4 του άρθρου 28 του Π.Δ. 50/2001 (ΦΕΚ Α 39), όπως έχει τροποποιηθεί και ισχύει.
2. Κατέχω τους απαιτούμενους τίτλους σπουδών μέχρι την ημερομηνία λήξης της προθεσμίας υποβολής των αιτήσεων.
3. Δεν έχω κώλυμα από ποινική καταδίκη ή υποδικία, στερητική ή επικουρική δικαστική συμπαράσταση.
4. Έχω εκπληρώσει τις στρατιωτικές μου υποχρεώσεις (αφορά άνδρες) ή έχω απαλλαγεί νόμιμα από αυτές ή έχω εκπληρώσει, σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.
5. Οι πληροφορίες που αναφέρονται στο βιογραφικό μου σημείωμα είναι ακριβείς.


	Με την παρούσα ΑΙΤΗΣΗ ΥΠΟΨΗΦΙΟΤΗΤΑΣ συνυποβάλλονται [συμπληρώστε Χ στο αντίστοιχο πεδίο ΝΑΙ/ΟΧΙ]:

	1. Αναλυτικό βιογραφικό σημείωμα
	ΝΑΙ:
	ΟΧΙ:

	2. Φωτοαντίγραφο Αστυνομικού Δελτίου Ταυτότητας
	ΝΑΙ:
	ΟΧΙ:




Ημερομηνία: . ...........................................................
Ονοματεπώνυμο: . ....................................................


Ο/Η υποψήφιος/α






[υπογραφή]


Αριθμός Πρωτοκόλλου [Συμπληρώνεται από το ΕΛ.ΚΕ.Δ.]

ΕΝΤΥΠΟ ΕΝΣΤΑΣΗΣ
ΠΡΟΣ ΤΗΝ ΕΠΙΤΡΟΠΗ ΕΝΣΤΑΣΕΩΝ ΤΟΥ ΕΛ.ΚΕ.Δ.
για την πλήρωση θέσεων Μηχανικού/Θετικών Επιστημών & Νομικού με ΣΥΜΒΑΣΗ ΜΙΣΘΩΣΗΣ ΕΡΓΟΥ

	ΣΤΟΙΧΕΙΑ ΕΝΙΣΤΑΜΕΝΟΥ

	Επώνυμο:

	Όνομα:

	Όνομα και Επώνυμο Πατέρα:

	Όνομα και Επώνυμο Μητέρας:

	Ημερομηνία γέννησης (ολογράφως και αριθμητικά):

	Τόπος Γέννησης:

	Αριθμός Δελτίου Ταυτότητας:

	ΑΜΚΑ:	ΑΦΜ:

	Τόπος Κατοικίας:

	Οδός:
	Αριθμός:
	Τ.Κ.

	Τηλ. επικοινωνίας (σταθερό/κινητό):

	Δ/νση Ηλεκτρ. Ταχυδρομείου (email):


ΘΕΣΗ [αναφέρετε τον τίτλο της θέσης εργασίας την οποία αφορά η ένσταση]
Αριθμός  Πρωτοκόλλου  ηλεκτρονικής  αίτησης υποψηφιότητας
ΚΕΙΜΕΝΟ ΕΝΣΤΑΣΗΣ





ΣΥΝΗΜΜΕΝΑ



Ημερομηνία: . .............................
Ονοματεπώνυμο: . ....................................................


Ο/Η ενιστάμεν….






[υπογραφή]

